b'\n_START_ARTICLE_\nRok Golob\n_START_SECTION_\n\xc5\xbdivljenjepis\n_START_PARAGRAPH_\nRok je sin skladatelja Janija Goloba; na Akademiji za glasbo v Ljubljani je kon\xc4\x8dal \xc5\xa1tudij kompozicije v razredu Daneta \xc5\xa0kerla, izpopolnjeval pa se je v Los Angelesu na mojstrskih te\xc4\x8dajih filmske glasbe. Njegovo podro\xc4\x8dje je predvsem zabavna glasba in jazz._NEWLINE_Rok Golob je skladatelj, aran\xc5\xbeer, producent in multi-instrumentalist. Sodeloval pa je \xc5\xbee na ve\xc4\x8d kot 50 CD projektih (kot solist, skladatelj\xe2\x80\xa6), pi\xc5\xa1e pa tudi glasbo za filme, TV in radio. Njegovo raznoliko ustvarjanje vsebuje dela za simfoni\xc4\x8dne orkestre, zbore, big-bande, rock-pop-jazz soliste in pihalne godbe. Za svoje projekte je prejel \xc5\xbee 6 slovenskih glasbenih nagrad in 7 nagrad iz tujine. Sodeloval je s svetovno znanimi glasbeniki, kot na primer: Elmer Bernstein, Bjork, Bobby McFerrin, Christopher Young, Joe Harnell, Martika, Jose Carreras, Gino Vannelli, Vinnie Colaiuta (Sting, Frank Zappa\xe2\x80\xa6), Luis Conte (Santana, Phil Collins, Madonna), Bendik (Steps Ahead), Jimmy Haslip (Yellow Jackets), Katia Moraes\xe2\x80\xa6 Slovenski izvajalci: Orkester slovenske filharmonije, Orkester RTV Slovenija, Big-band RTV Slovenija, Operni zbor SNG Ljubljana, APZ Tone Tom\xc5\xa1i\xc4\x8d, Katrinas, Darja \xc5\xa0vajger, Magnifico, Neisha, Siddharta, Oto Pestner, Jadranka Juras in mnogi drugi.'